„Meil oli perega jõuluistumine,“ meenutas vägivaldses suhtes elanud Merli üht partneri raevuhoogu. „Ma ei aidanud tal veini kallata, millest tekkis ootamatult väga suur tüli. Selle käigus lükkas ta mu voodisse ja lõi mind näkku.“ Ainuüksi Tallinnas tegeleb politsei iga päev lausa üheteistkümne koduvägivalla ohvriga.
#000001
Üle kogu Eesti murtakse lähisuhtevägivalla tõttu kannatavate naiste luid ja piinatakse neid kohutaval moel. Samas kammitseb suhtevägivalla vähenemist nii asjatundjate puudus kui ka naiste kriisikodude üha õhemaks kuluv rahakott. Mitmetel vapratel naistel on õnnestunud siiski vägivaldsest suhtest pääseda, kusjuures mõnel neist on kujunenud selle kogemuse tõttu lausa uus karjäär.
#000002
Ka Laura mäletab löömisi. „Päris surmahirmu tundsin alles sel hetkel, kui ta pani mu kaela ümber mingisuguse mantli vöö ja hakkas mind sellega kägistama,“ meenutas naine.
#000003
Vägivalda kogeb iga neljas naine
#000005
Eelmise aasta jooksul jõudis sedalaadi lähisuhtevägivalla juhtumeid ainuüksi Tallinnas politseini tervelt 4046 korral – see teeb üksteist perevägivalla juhtumit päevas. Võime vaid oletada palju esineb sellist suhtevägivalda, mis koduseinte vahelt kunagi välja ei jõuagi. Hinnanguliselt kogeb elu jooksul lähisuhtevägivalda keskmiselt iga neljas naine lääne ühiskonnas, kusjuures vähem kui 15% kannatanutest annab juhtunust võimuorganitele teada.
#000006
„Me teame tegelikult ka seda, et politseid ei kutsuta enamasti kohale esimese vägivallajuhtumi korral,“ nentis Politsei- ja Piirivalveameti põhja prefekt Joosep Kaasik. „Tavapärane muster on ikkagi selline, kus samalaadsed juhtumid pn ka varasemalt korduvalt aset leidnud. Mingil hetkel jõuavad need lihtsalt teatava piirini, kus inimene toimuvat enam ära ei talu. Siis kutsutaksegi sekkuma politsei.“
#000007
Kohapeal küsitakse kannatanult muu hulgas nõusolekut tema andmete edastamiseks ohvriabile. Paraku keeldub sellest 60% ohvritest. Käesolevaski loos oma kogemust jagavad naised jäid pärast alandavaid sündmuseid veel aastateks vägivaldsesse suhtesse. Nii meenutas Laura näiteks, kuidas vägivallaepisoodide kõrval esines ka väga imelisi hetki. Nende pärast naine jäigi suhtesse edasi. „Meil oli nii, et pärast suuri kakluseid ja tülisid olid leppimise momendid ühed mu elu kõige ilusamad üldse,“ tõdes Laura.
#000008
Lähisuhtevägivalla ellujääja ja täna ohvreid abistav Merli Kaunissaar kinnitas, et perevägivalla all kannatavatel inimestel on justkui üks ja sama loits peal. Nad on kindlalt veendunud, et põhjustavad olukorda ise, pealegi – ega mujal neid keegi nii või teisiti tahakski.
#000009
Vägivalla all kannatanud Merli möönis samuti, et ülejäänud inimestest isoleerimine oli kindlasti üks teguritest, mis tema enesehinnangut alla viis ja vägivaldset olukorda taluma pani. „Ta võis ka rääkida, kuidas tema pere olevat mu pere kohta midagi öelnud, või siis tema sõbrad jälle minu kohta,“ meenutas naine. „Inimene lihtsalt tambib su maha ja teeb seda nii osavalt ja sujuvalt, et lõpuks tunnedki end nagu lõksu jäänuna“
#000011
Inga jällegi meenutas, kuidas ta käis aborti tegemas ja talle öeldi, et ta peab koju puhkama minema. „Aga partner viis mu hoopis kontserdile, kus pidime kaks tundi istuma, enne kui mul pildi tasku viskas,“ rääkis naine. Vägivaldne elukaaslane süüdistas juhtunus aga naist ennast.
#000012
„Kui inimene ikka korrutab sama solvangut aina veel ja veel, siis on see ju manipulatsioon ja lõpuks hakkadki seda uskuma,“ rääkis Merli. „Võibolla mitte päriselt tunnistades, aga alateadlikult ikkagi tõeks pidades.“
#000013
Üheks olulisemaks ohvreid abistavaks teenuseks Eestis on naiste tugikeskused. Paraku on nende riigi poolne rahastamine juba viimasel neljal aastal samal tasemel püsinud, kusjuures mõnede kriisikodude puhul on jutuks tulnud lausa nende sulgemine.
#000016
„Kuna riik neid naisi praegu ei toeta, siis ei saa ka meie soovitada inimesi, kellel selleks materiaalseid võimalusi pole, et mine näiteks PREP-programmi,“ rääkis Reitelmann.
#000018
Kuigi eelmise aasta lõpus tuli oli juttu ka riigi poolsest lisarahastusest naiste tugikeskustele, siis on Reitelmanni sõnul varjupaikade jaoks täna veel selgusetu, kas, millal ja kui suures ulatuses neile lisavahendeid eraldatakse.
#000020
Toimuva avalikustamise kõrvalt hakkas Laura ka raha kõrvale panema. „Kui juba selline tunne on sees, et suhe pole õige, aga ei suudeta sellest veel kohe välja tulla, siis on vaja hakata targasti tegutsema,“ rääkis ta. Naine on tänaseks päevaks välja tulnud slõuganiga „Kohvrid ukse taha“, millest on nüüdseks saanud ka raamatu pealkiri. Sellega innustab Laura teisi naisi ja ka mehi ebatervetest suhetest lahkuma.
#000023
Oma kogemust jaganud naised kinnitavad nagu ühest suust, et ehkki vägivaldsest suhtest lahkumine on olnud üks nende elu keerulisemaid protsesse, siis on see ometi täiesti tehtav.
#000024
„Tänasel päeval ma küll ei tea, mis peaks juhtuma selleks, et mu ellu satuks kaaslane, kes mind lööma hakkab,“ rääkis Laura. „Kui see aga siiski juhtub, siis läheb selle inimese number kohe bloki alla ja rohkem pole meil omavahel millestki rääkida. Olen endaga selleks piisavalt heas kontaktis.“
#000025
Vaimset, füüsilist, majanduslikku ja seksuaalset vägivalda kogenud naistele on ööpäevaringselt avatud tasuta tugitelefon 1492. Vahetu ohu või ka naaberkorterist kostuvate karjete korral tuleb helistada 112.Ohvriabi kriisitelefon 116 006Tallinna Naiste Tugikeskus 5757 0911Tallinna Naiste Kriisikodu 5396 9834
#000028
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000030
avaldab isiklikku arvamust koos põhjendusega
arvustab inimeste mõtteid, mitte isikuid endid
kommenteerib artikli tugevaid ja nõrku külgi
austab kommentaaride kirjutajaid ja lugejaid
#000039
Peagi pääsevad vägivallaohvrid otse perearsti kabinetist tasuta teraapiasse: tekitatud traumast ei pea teadma isegi politsei (2)
#000046
Tallinna Naiste Kriisikodu juhataja: mõtleme asutuse sulgemisele, sest rahaga ei tule enam välja (8)
#000047